section_heading: Ciljevi
paragraph_text: Cilj Stranke je uspostava i jačanje stranačkih organizacija na cijelom teritoriju Hrvatske, kako bi se ozbiljno pripremila za sljedeće redovite državne izbore i pomoću većeg broja zastupničkih mjesta ostvarila temeljna stranačka načela – održivi razvoj Hrvatske i njezinih regija, koji nije vođen samo kriterijima ekonomske koristi, zahtjevima krupnog kapitala i globalnog kapitalizma. Stranka je u 2009. godini potpisala Programski sporazum s nezavisnom listom Tatjane Holjevac. Rad stranke je okrenut projektima u Gradu Zagrebu koje nosi NL Tatjane Holjevac.